Jeg købte i sommers 6 bleposer hos Denlilleprut. Der var lovet dag-til-dag levering, men jeg fik dem først leveret efter 2 dage (jeg bestilte inden kl. 18). Jeg manglede dem ikke akut, men synes ikke det er okay, at løftet om dag-til-dag levering ikke bliver overholdt. Jeg har en blespand fra Babysam og poserne passede fint deri. Men poserne fra Denlilleprut formår ikke at holde lugten fra bleerne inde. Lugtgenerne har været ret markante - selv blespanden er begyndt at lugte indeni. Vi købte endda små bleposer med parfume til hver enkelt ble, for at afhjælpe lugtgenerne. Det gjorde dog ikke den store forskel. Der står skrevet på indpakningen, at man kan forsegle lugten ved at dreje posen en omgang. Denne forsegling virker dog ikke, pga. posernes materiale. Når blespanden har skulle tømmes, har lugten været virkelig slem (også selvom den blev tømt hver dag). Vi har nu sat den sidste blepose fra Denlilleprut i blespanden - og denne pose formår at holde lugten nogenlunde inde (ikke lige så godt som de originale poser dog). Det er den eneste af de 6 bleposer, som har holdt lugten nogenlunde inde. Denlilleprut skriver selv, at lugtgener skyldes, at der er hul i posen eller man ikke har bundet en god nok knude på posen. Vi har bundet mindst 2 knuder for enden af poserne hver gang, så det skulle næppe være problemet. Jeg har ikke tjekket, om der var hul på poserne, så jeg ved ikke om det er grunden til lugtgenerne. Lige meget hvad, så har bleposerne fra Denlilleprut ikke levet op til vores forventninger. For at tjekke, at vi ikke bare var meget lugt følsomme, prøvede vi at købe de originale poser til blespanden. Sikke en forskel - de holder virkelig lugten inde og det er faktisk muligt at forsegle de lugtende bleer (vi brugte dog også en lille parfumeret blepose til hver ble denne gang). Fremover holder vi os til de originale poser, selvom de er markant dyrere. Det er et produkt, hvor det ikke kan betale sig at købe den billige udgave.  En lille ekstra note: Jeg havde lavet et opslag på Denlillepruts Facebook-side om mine oplevelser. Det er nu blevet slettet og det er ikke længere muligt at kommenterer på opslag eller lignende. Jeg tror, I har misforstået meningen med sociale medier - det er ikke envejs-kommunikation, men et sted hvor man kan interagere med kunderne. Hvis I var utilfreds med mit opslag, ville det have klædt jer at kontakte mig, i stedet for bare at slette det.-----------------------------------------------------------Opdatering - svar til Denlillepruts svar: Det opslag jeg lavede på Facebook, var ikke lavet som en kommentar på én af jeres annoncer/opslag. Det ville nemlig have være grovt og for den sags skyld også unødvendigt. Mit opslag på jeres Facebook-side var desuden stort set identisk med denne anmeldelse. Der er tilføjet lidt mere tekst i den her anmeldelse, men det er også den eneste forskel på de to opslag. Der var tale om et selvstændigt opslag på jeres Facebook-side, som hverken mine venner eller jeres følgere ville blive præsenteret for, medmindre de aktivt klikkede sig hen på det. Jeg har bestemt ikke set mig sur på jeres virksomhed. Når I har 5000 tilbagevende og glade kunder, så er en utilfreds kunde jo en dråbe i havet - og én utilfreds kunde kan heller ikke ødelægge en forretning. Personligt foretrækker jeg oftest at handle hos små (og ofte familiedrevet) virksomheder, da jeg indtil nu har oplevet, at de tilbyder en rigtig god service og ofte har nogle unikke og spændende produkter. Jeg har ændret lidt i min originale anmeldelse - jeg kan ikke sige noget om selve bleposernes kvalitet, så derfor har jeg ændret overskriften. Jeg har lavet en anmeldelse af jeres produkt på baggrund af mine oplevelser med produktet. Jeg købte hos jer nogle bleposer, som var billigere end de originale. Jeg har tidligere haft erfaring med, at produkter som ikke er de originale, ganske enkelt ikke er i lige så god kvalitet som de originale. Det giver i og for sig også god mening for ellers ville prisen formentlig være den samme. Jeg regnede med, at dette også var tilfældet med jeres bleposer - og derfor kontaktede jeg jer ikke. Som jeg også skriver i min anmeldelse, så virker den ene af bleposerne faktisk efter hensigten. Havde det været tilfældet med alle bleposerne, så havde jeg helt sikkert købt bleposer hos jer igen.